[bookmark: _GoBack]VENDIM
Nr.1167, datë 25.11.2009
 
PËR DISA SHTESA NË VENDIMIN Nr. 855, DATË 5.8.2009 TË KËSHILLIT TË MINISTRAVE “PËR HAPJEN E PROGRAMIT TË STUDIMEVE TË DOKTORATËS,  NË  FAKULTETIN  E  GJEOLOGJISË  DHE  MINIERAVE,  TË UNIVERSITETIT POLITEKNIK TË TIRANËS”
 
Në mbështetje të nenit 100 të Kushtetutës dhe të neneve 26, 34, 42 e 75 të ligjit  nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave
 
VENDOSI:
 
1. Pas pikës 4 të  vendimit nr.855, datë 5.8.2009 të Këshillit të Ministrave, shtohen pikat 4/1 e 4/2, me këtë përmbajtje: 
 “4/1. Përcaktohen 10 (dhjetë) kuota për kandidatët nga trojet shqiptare jashtë kufijve të Republikës së Shqipërisë, të cilat administrohen nga Ministria e Arsimit dhe Shkencës, sipas kërkesave të institucioneve zyrtare përkatëse. 
4/2. Kuotat e paplotësuara rishpërndahen nga Ministria e Arsimit dhe    Shkencës.”.  
2. Ngarkohen Ministria e Arsimit dhe Shkencës dhe Universiteti Politeknik i Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

